钦定古今图书集成/明伦汇编/氏族典/第250卷 > 张守中
## 钦定古今图书集成/明伦汇编/氏族典/第250卷 > 张守中

按《山西通志》：“守中字大石，闻喜人。嘉靖己酉举人，任
保定通判，升通州知州，多异政，事有隐疑不决者，唯
一射即得，远近神之。庚戌之变，震动京师，时调粮草
不乏，有总制势急欲入城，以理拒之不纳。事平，升密
云兵备道，迁神木副使。与士卒同甘苦，故多告捷。砖
神木城及边墙，皆以身先之。升佥都御史，巡抚延绥”，
每亲临戎。敌人初意惮之，后疑其不娴兵马，为设奇，
出不意胜之，边境以靖。修城堡，广积贮，清军粮，戢互
市，以劳，卒于官，加副都。赠兵部左侍郎，赐祭葬。